Document ID: 32006R0261

KOMMISSIONENS FORORDNING (EF) Nr. 261/2006
af 15. februar 2006
om ændring af forordning (EF) nr. 753/2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 53, og
ud fra følgende betragtninger:
(1)
I medfør af artikel 37, stk. 1, litra a), nr. ii), i Kommissionens forordning (EF) nr. 753/2002 (2) kan tredjelande som fakultative angivelser anvende de supplerende traditionelle udtryk, der er opført i forordningens bilag III, hvis de i nævnte artikel fastsatte betingelser er opfyldt.
(2)
Sydafrika har anmodet om at kunne anvende udtrykkene »ruby«, »tawny« og »vintage« på Fællesskabets marked. Disse udtryk, der er identiske med de supplerende traditionelle udtryk i Fællesskabet, som er opført i bilag III til forordning (EF) nr. 753/2002, anvendes for hedvine, er reguleret i Sydafrika og er traditionelt blevet anvendt i mere end ti år på Sydafrikas område. Da disse udtryk er nøje defineret på samme måde som for visse EF-producerede vine og anføres på etiketter, der angiver de pågældende vines sande oprindelsessted, anvendes de derfor ikke på en måde, som vildleder forbrugerne. Det bør derfor være tilladt at anvende dem på Fællesskabets marked.
(3)
Forordning (EF) nr. 753/2002 bør derfor ændres tilsvarende.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 753/2002 foretages følgende ændringer:
1)
I bilag III affattes afsnittet vedrørende Portugal som anført i bilag I til denne forordning.
2)
Bilag IX affattes som anført i bilag II til denne forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. februar 2006.

Labels: 3
18
17
6